kardosdrur/scandi-wiki huggingface dataset:
Liber Abaci

Liber Abaci (Liber Abbaci), er en historisk bog om aritmetik af Leonardo da Pisa (Leonardo Fibonacci), som formodes skrevet i 1202.

Bogen introducerer blandt andet det arabiske talsystem, det vil sige 0, 1, 2, 3, 4, 5, 6, 7, 8, og 9, som i dag anvendes internationalt i den europæiske udformning.

Bogen findes i engelske oversættelser The Book of the Abacus , The Book of Calculation og Pisano’s Book of Calculation.

Ekstern henvisning
Liber Abaci og de egyptiske beregningsmetoder (engelsk)

Værker om matematik
Golestan (provins)

Golestan (Persisk:گلستان) er en af de 30 provinser i Iran. Provinsen ligger i det nordøstlige Iran, syd for det Kaspiske Hav. Gorgan, som er provinsens hovedby, har tidligere haft navnet Esteraba indtil 1937. Provinsen har en befolkning på 1.637.063 indbyggere og et areal på 20.195 km².

Provinser i Iran
Global Elders

Global Elders eller The Elders er en gruppe offentlige personer, der er kendt som ældre statsmænd, fredsaktivister eller forkæmpere for menneskerettighederne. Gruppens formål er at bruge "næsten 1.000 års fælles erfaring" til at finde løsninger på tilsyneladende uoverkommelige globale problemer som klimaændringer, HIV/AIDS og fattigdom, og at "bruge deres politiske uafhængighed til at løse nogle af verdens mest umedgørlige konflikter." 

Gruppen ledes af ærkebiskop Desmond Tutu og består for tiden af 12 personer. Dens første mission går til Sudan i september-oktober 2007 for at forsøge at stifte fred i Darfur.

Stifter af gruppen var Richard Branson og musikeren og menneskeretsaktivisten Peter Gabriel sammen med den tidligere apartheid-modstander og præsident i Sydafrika Nelson Mandela. Global Elders sponsoreres af en støttegruppe, som hjalp med at indsamle 18 millioner US $ til gruppen i løbet af de sidste tre år. Nelson Mandela offentliggjorde gruppens dannelse i Johannesburg på sin 89-års fødselsdag den 18. juli 2007.

Til stede ved offentliggørelsen var foruden Mandela:
 Graça Machel – Mandelas hustru og aktivist fra Mozambique 
 Kofi Annan – tidligere generalsekretær for Forenede Nationer
 Mary Robinson – tidligere præsident for Irland
 Desmond Tutu – ærkebiskop og modtager af Nobels fredspris
 Jimmy Carter – tidligere præsident for USA
 Muhammad Yunus – grundlægger af Grameen Bank og mikrokredit-pioner
 Li Zhaoxing – tidligere udenrigsminister for Kina

Ved ceremonien var en tom stol stillet frem på scenen for at symbolisere fraværet af Aung San Suu Kyi, menneskerettighedsaktivist og modtager af Nobels fredspris, som er politisk fange i Burma. Andre medlemmer, som ikke var til stede ved offentliggørelsen, er:

 Ela Bhatt – indisk fagforeningsleder og grundlægger af SEWA
 Gro Harlem Brundtland – tidligere statsminister i Norge 
 Lakhdar Brahimi – tidligere ambassadør for Algeriet og udsending til Forenede Nationer
 Fernando Henrique Cardoso – tidligere præsident for Brasilien .

Kilder 

 ABC News

Eksterne henvisninger 
 The Elders' officielle hjemmeside

Internationale organisationer
Etableret i 1997
Menneskerettighedsaktivister
Fredsbevægelser
Louise Schack Elholm

Louise Schack Elholm (født 26. oktober 1977) er en dansk politiker, der har været kirkeminister, minister for landdistrikter og minister for nordisk samarbejde siden 2022. Hun er medlem af Folketinget for Venstre siden 2007.

Elholm er cand.polit. fra Københavns Universitet i 2006.

Hun blev i 2022 kirkeminister, minister for landdistrikter og minister for nordisk samarbejde. Hun har været bolig- og folkeskoleordfører for Venstre, samt medlem af By- og Boligudvalget, Børne- og Undervisningsudvalget, Beskæftigelsesudvalget og Ligestillingsudvalget. Hun er tidligere ligestillings- og familieordfører. 

Hun er gift med folketingsmedlem Torsten Schack Pedersen, med hvem hun har to børn.

Eksterne henvisninger 
 Officiel hjemmeside  
 DR's politiske profil for Louise Schack Elholm

Nuværende folketingsmedlemmer fra Venstre
Folketingsmedlemmer i 2000'erne
Folketingsmedlemmer i 2010'erne
Folketingsmedlemmer i 2020'erne
Danske ministre fra Venstre
Kirkeministre fra Danmark
Ministre for nordisk samarbejde fra Danmark
Personer fra Sorø
Økonomer fra Danmark
Regeringen Mette Frederiksen II
Krasnozavodsk

Krasnozavodsk (, ) er en by med  indbyggere, beliggende ved floden Kunja (en biflod til floden Dubna) i Moskva oblast ca. 88 km nordøst for Moskva og 15 km nord for Sergijev Posad.

Krasnozavodsk blev grundlagt i 1915 som et beboelsesområde til arbejdere i den nærtliggende industri (nuværende Krasnozavodsk kemiske fabrik som i dag er en førende producent af ammunition til haglgeværer og også producere fyrværkeri). Byen havde i den første tid intet navn. Efter 1917 blev den kaldt for Vozrozhdeniye (Возрожде́ние, "Genopvækkelse"), Zagorski (Заго́рский) – efter dens nærhed til byen Sergijev Posad som på daværende tidspunkt hed Zagorsk – og for Krasnozavodsky (Краснозаво́дский). I 1940 blev byen omdøbt til dens nuværende navn Krasnozavodsk. I 2000 blev byen Peresvet adskilt fra Krasnozavodsk.

Eksterne henvisninger 

 Billeder fra Krasnozavodsk
 Krasnozavodsk kemiske fabrik
 Kort over Krasnozavodsk og omegn
 Krasnozavodsk på Google Maps

Byer i Moskva oblast
Ignatius af Antiokia

Ignatius af Antiokia (30-107 e.Kr.) var Antiokias anden biskop og den første kirkefader. Han benævnes af kirken som den vigtigste skikkelse blandt "De apostolske fædre". Han levede i den første generation efter apostlene og har efterladt sig den ældste samling af breve (syv i alt) uden for Det Nye Testamente.

Biografi 
Ignatius' menigheden i Antiokia var blandt de vigtigste menigheder i oldkirken og centrum for mange væsentlige begivenheder i kirkens tidlige udvikling. Ignatius var ifølge Eusebs Krønike biskop der fra Vespasians 1. til Trajans 10 regerings år (fra 69/70 til 107/8), da han blev martyr. Det meste, vi ved om Ignatius, kommer fra hans syv breve, som han skrev på sin rejse mod Rom. For under kejser Trajans forfølgelser (98-117) blev han ført fra Antiokia til Rom for at blive kastet for vilde dyr. På rejsen mødte han adskillige menigheder, og netop fem af hans breve er skrevet til de menigheder, han mødte. Derudover skrev han et til Rom, den by han var på vej mod, og et til Polykarp, bispekollegaen i Smyrna.

Ignatius' syv breve 

Ignatius giver i sine breve et bemærkelsesværdigt indblik i den kristne opfattelse af martyriet som en kroning, den kristne kan glæde sig over. Derudover er Ignatius her også arkitekt for det tredelte embede bestående af biskopper, presbytere og diakoner.
De syv breve er:

 1. Ignatius' brev til efeserne
 2. Ignatius' brev til magneserne
 3. Ignatius' brev til trallerne
 4. Ignatius' brev til romerne
 5. Ignatius' brev til filadelferne
 6. Ignatius' brev til smyrnerne
 7. Ignatius' brev til Polykarp

Noter

Litteratur 
 De apostolske Fædre i oversættelse med indledning og noter ved Søren Giversen, Museum Tusculanum Forlag, København 1985 
 Halldorf, Peter De fædrene ophav, Forlaget Aros 2002

Eksterne henvisninger 

 Early Christian writings: on-line tekster af Ignatius' breve og kommentarer.

Kirkefædre
Tjek fødsels- og dødsår
Hormozgan (provins)

Hormozgan (persisk:هرمزگان) er en af de 30 provinser i Iran. Provinsen ligger i det sydlige Iran og ligger nord for Oman. Provinsen har et areal på 70.669 km² og en befolkning på 1.314.667 indbyggere.

Provinser i Iran
Smoking

En smoking (am. tuxedo), eng. dinner jacket eller black tie pga. den sorte butterfly) er et jakkesæt, som bruges af mænd til fester efter kl. 18. Smokingen ligger mellem mørkt jakkesæt og det mere formelle kjole og hvidt (engelsk: white tie pga. den hvide butterfly). 

En smoking er som regel af sort uld og har revers i satin, ofte af silke. Smokingen kan også være midnatsblå, mens bukserne er sorte uanset jakkens farve.  Knapperne skal være slået af samme stof som jakken. Den kan være enkelt- eller dobbeltradet. I sommerhalvåret og under sydlige himmelstrøg forekommer smokinger i hvidt. Der bæres altid hvid skjorte til smoking. Smokingjakker har typisk ingen slidser.

Historie 
Smokingen stammer fra slutningen af 1800-tallet. Amerikanerne fejrede hundredeårsjubilæum for deres tuxedo i 1986, men Henry Poole i Savile Row, Londons legendariske skræddergade, "made a short smoking jacket for the Prince of Wales as early as 1865". Jakken, der i England kaldes "smoking jacket", er en fløjlsjakke til brug ved rygning (deraf navnet) efter middagen. Den engelske mode blev efterlignet af James Potter fra Tuxedo Park i New York (heraf det amerikanske navn tuxedo). Han fik syet sin jakke hos Poole.

Anvendelse 
Smokingen er en selskabsdragt og et mindre formelt alternativ til kjole og hvidt. Smokingen er ikke korrekt til kirkebryllupper, men naturligvis til festen bagefter. Er vielsen om formiddagen, kan gommen og brudens far komme i grå jaket og stribede bukser. Sort jaket er altid korrekt.

Når mænd er i smoking, kommer kvinder i selskabskjole, kort eller lang. Til en smoking hører bowlerhat eller en homburg.

Herretøj svarende til smoking 

Herrer af skotsk afstamning har slået smoking og kjole og hvidt sammen til et Highland Dress.

 Kilt
 Sporran (mavetaske) – helt i skind
 Prince Charlie-jakke (en kort kjolejakke, der altid bæres med sort vest)
 Aftenskjorte/Smokingskjorte
 Ensfarvet butterfly 
 Knæstrømper, mørke, cremefarvede, i matchende tartan eller tern i samme grundfarver som kilten. 
 Ghillie brogues (sorte laksko uden pløs og med lange snørebånd, der bindes om ankelen) eller sjældnere sko med spænder
 Kiltnål
 Sgian dubh (en lille kniv i strømpeskaftet)

Kildehenvisninger

Litteratur
Torsten Grunwald: Den velklædte mand. Klassisk herremode. Forlaget Vandkunsten 2014
Bernhard Roetzel: En rigtige gentleman. Bogen om klassisk herremode. Könemann 2004

Referencer

Eksterne henvisninger 

 Alt om smoking og tuxedo på bloggen Den velklædte mand
 Om historie, definition o.l. 

Jakkesæt
Cruzential

Cruzential er det andet studiealbum af det danske rockband Kashmir, der blev udgivet den 12. juni 1996. Albummet er indspillet i Track House og Sweet Silence Studios i perioden januar til marts 1996. Cruzential blev genudgivet i 1997 i en udgave der normal benævnes Luxury Version. Denne udgave indeholder foruden numrene fra 1996-udgaven to nye numre ("Stand" og "Gloom"). Albummet blev i juni 2010 certificeret platin for 30.000 solgte eksemplarer.

Albummet fulgte op på debutalbummet Travelogue (1994), der var en kommerciel succes og fik gode anmeldelser. Efter udgivelsen fik forsanger Kasper Eistrup en skriveblokade. Teksterne på Cruzential viderefører universet fra debutalbummet, der kredser omkring karakterer og anekdoter, men også mere personlige tekster ifølge Eistrup: "Jeg har ikke før haft brug for at skrive så ærlige sange, måske fordi jeg ikke har haft de følelser". Sange som "Vote 4 Dick Taid" og "Could We Kill Fred?" er ifølge Eistrup skrevet ud fra "en fascination af mennesker og nogle af de opfundne arketyper, vi finder interessante. Det kan handle om mange forskellige mennesker, nogle er måske folk, man har fået nok af, mens andre bare er ude i det lettere groteske og karikerede". Om musikken har Eistrup udtalt: "Vi har bestræbt os på at gøre det mere skrabet, at undgå for mange krumspring og sjove vignetter, men lade sangene stå stærkere frem. [...] Vi har ikke lyst til at lave ensrettet, strømlinet musik, men vil gerne udvikle os, spille på trods af trio-formatet, hvilket også indebærer at komme omkring i stilarterne."

Cruzential var produceret af Ron Saint Germain, der blev valgt blandt andre bud som Steve Lillywhite (U2) og Andy Wallace (Faith No More). Wallace producerede senere Trespassers fra 2010.

Spor

Referencer

Eksterne henvisninger 
 

Kashmir-album
Album fra 1996
Periferier i Grækenland

Periferier (Περιφέρειες) er de officielle regionale administrative enheder i Grækenland. Der er 13 periferier (ni på fastlandet og fire øgrupper), og de er igen opdelt 74 regionale enheder. Traditionelt – og indtil 1987 også officielt – var der 10 geografiske regioner i Grækenland, og  i 54 præfekturer, og de benyttes stadig af og til som begreb i almindelig omtale. 

Grænsende til periferien Centralmakedonien findes en autonom region, Athos (Ayion Oros, eller "Det hellige Bjerg"), en munkestat under græsk overhøjhed. Den ligger på den østligste af de tre store "fingre", som strækker sig ud i det Ægæiske Hav fra Chalkidiki-halvøen.

Subnationale enheder i Grækenland
Franskbrødsand

Franskbrødsand er en betegnelse, der undertiden anvendes i spøg om de halvtamme ænder, der fodres med franskbrød i byernes parker og lignende. Disse ænder kan have et aparte udseende, hvis det drejer om krydsninger (hybrider) mellem tamænder og vilde gråænder. De kan både være større end den vilde gråand og have anderledes farvet fjerdragt, ofte med hvidt bryst.

Gråanden parrer sig gerne med ænder af andre arter, hvorved der kan opstå levedygtige krydsninger. Enhver art eller delpopulation af en art har sin egen genpulje, der kendetegner lige præcis den art eller population. I nogle dele af verden kan disse hybrider være et problem, fordi der sker en "forurening" af genpuljen for populationer af sjældne, lokale andearter.

Noter

Kilder og eksterne henvisninger 
 Knud Paludan (red. Hans Hvass), Danmarks Dyreverden, 2. udgave, 1978, bind 6, side 87-88. .
 
 

Humor
Økologi
Sporaderne

Sporaderne (græsk: Βορειές Σποράδες) er en øgruppe langs østkysten af Grækenland, nordøst for øen Evia i Ægæerhavet. Den består af 24 øer, hvoraf fire er befolket:

Alónissos
Skiathos
Skópelos
Skíros

Administrativt hører øerne til de græske periferier Thessalia og Centralgrækenland.
Magnesia ad Sipylum

Magnesia ad Sipylum er en lydisk by, der lå ca. 90 km  fra Smyrna i det naturlig opland til Efesos. 

Byen blev grundlagt af ionerne fra Thessalien ved Lethæus-floden, en biflod til Den store Mæander.

Under kampen mod Mithridates støttede byen Rom og belønnedes herfor under Sulla med visse rettigheder som en såkaldt fri by.

Den apostelske fader, Ignatius af Antiokia skrev et af sine breve til menigheden i denne by.

I dag kendes byen som Manisa i Tyrkiet.

Byer i Tyrkiet
Antikken
Tyrkiets historie
De Ægæiske Øer

De ægæiske øer (græsk: Νησιά Αιγαίου, Nisiá Aigaíou; tyrkisk: Ege Adaları) er øgrupperne i det Ægæiske hav mellem det græske fastland i vest og Tyrkiet i øst. Kreta udgør den sydlige grænse. I antikken havde øerne navnet Arkhipelago, som betyder øgruppe, og efterhånden er ordet arkipelag blevet synonym for øgruppe.

De græske ægæiske øer inddeles i flere grupper (fra nord til syd):
 Nordøst-ægæiske Øer
 Sporaderne
 Evia
 Argo-saroniske øer
 Kykladerne
 Dodekanesiske øer
 Kreta

Næsten alle de ægæiske øer hører til Grækenland og er delt mellem ni administrative periferier. Tyrkiet har øerne Imbros (Gökçeada), Tenedos (Bozcaada) og otte småøer ud for vestkysten.

Områderne omkring nogle af øerne og luftrummet over dem er genstand for en standende strid mellem Grækenland og Tyrkiet om tilhørsforholdet.

«De italienske ægæiske øer» (italiensk: Isole Italiane dell-’Egeo) blev en tid brugt som navn for de ægæiske øer, som Italien erobrede under den italiensk-tyrkiske krig i 1912, og som blev annekteret af Italien i 1923. Disse øer, hovedsagelig de Dodekanesiske øer, var italienske frem til 1947.

Se også 
 Græske øer
 Tyrkiske øer
Magnesia

Magnesia kan have flere betydninger:
 Magnesia (Grækenland) – distrikt i det centrale Grækenland
 Magnesia (regional enhed) – regional enhed i Grækenland
 Magnesia ad Sipylum – by fra antikken
 Magnesia ved Mæander – en græsk oldtidsby i Anatolien
Magnesia (Grækenland)

Magnesia (græsk: Μαγνησία), er et tidligere præfektur nu den regionale enhed Magnesia i   Centralgrækenland, beliggende ca. midtvejs mellem Athen og Thessaloniki.

Hovedstaden i Magnesia er byen Volos.

Ekstern henvisning
 Magnesias historie (engelsk)

Grækenlands geografi
Styrelsen for Statens Uddannelsesstøtte

Styrelsen for Statens Uddannelsesstøtte (tidligere blot SU-Styrelsen) var en dansk styrelse under Undervisningsministeriet, der sammen med de gymnasiale og videregående uddannelsesinstitutioner administrerede Statens Uddannelsesstøtte.

Styrelsen administrerede loven om Statens Uddannelsesstøtte og tildelte stipendier, studielån og slutlån til uddannelsessøgende over 18 år, der er indskrevet på en SU-berettiget uddannelse. Derudover administrerede styrelsen lov om statens voksenuddannelsesstøtte, tildelte specialpædagogisk støtte under videregående uddannelser, erhvervsuddannelser, frie grundskoler og (som forsøg) arbejdsmarkedsuddannelser. Endelig rådgav styrelsen ministeren og forbereder lovgivning på uddannelsesstøtteområdet.

Som følge af en strukturændring blev styrelsen nedlagt i marts 2011 og områderne blev overflyttet til Afdelingen for Uddannelsesstøtte under Uddannelsesstyrelsen.

Eksterne henvisninger 
 minSU – Styrelsen for Statens Uddannelsesstøttes hjemmeside

Ophørt i 2011
Danske styrelser
Porta Westfalica

Porta Westfalica [ˈpɔʁta vɛst'faːlika] (lat. Den vestfalske port) er en tysk by med omkring 37.000 indbyggere i Kreis Minden-Lübbecke. Den ligger i det nordøstlige Nordrhein-Westfalen, i regionen Ostwestfalen-Lippe mellem Minden og Bielefeld.

Den første bosættelse i byen kan dateres til 1019 via skriftlige kilder. Imidlertid opstod den nuværende by først 1973 ved sammenlægning af 15 kommuner. Navnet, som blev valgt i 1973, Porta Westfalica, stammer fra kløften Porta Westfalica, hvor Weser-floden løber.

Eksterne henvisninger 

 

Byer i Nordrhein-Westfalen
Yver

Yver er mælkekirtelerne hos køer og en række andre hunpattedyr, som f.eks. geder og får.

Et yver er et organ dannet af mælkekirtler på hunpattedyr, især drøvtyggere som kvæg, geder, får og hjorte. Yveret er en enkelt masse hængende under dyret, der består af par af mælkekirtler. Hos kvæg er der normalt to par, i får, geder og hjorte der er et par, og i nogle dyr som grise der er mange par.

Pleje 
Yverpleje og -hygiejne i køer er vigtigt i forbindelse med malkning, såsom en uafbrudt og uplettet mælkeproduktion, og en forebyggelse mastitis. Der findes produkter for at dulme sprukken hud af yveret, som hjælper med at forhindre en bakteriel infektion, og en reducion af irritation under malkning med malkningssugekopper, så koen er mindre fristet til at sparke malkningssugekopper af.

Eksterne henvisninger 

Dyreanatomi
Bryst
Kirtler
Go' morgen P3

Go' Morgen P3 er et morgenprogram på DR's P3. Programmet har været en fast del af P3 i mange år. 
Programmet sender fra kl. 06:00 til 09:00 alle hverdage fra P3-studiet i DR Byen på Amager. Værterne er Andreas Kousholt, Maria Josefine Madsen og Mikkel Sebastian Rosendal.
Programmet er en blanding af satire og journalistik, ofte i form af interviews med aktuelle danskere.

Programmets historie 
Holdet af værter har skiftet gennem tiden, i juni 2013 bestod det faste hold af Henrik Povlsen, Pia Røn, Rune Hedeman og Signe Vadgaard. I december 2020 består holdet af værterne Maria Josefine "JoJo" Madsen, Mikkel Sebastian Rosendal og Andreas Kousholt.

Priser 
 2010: Zulu Awards, Årets Danske Radioprogram
 2011: Prix Radio, Årets Morgenshow
 2015: Zulu Awards, Årets radioprogram
 2016: Prix Radio, Årets Morgenflade

Eksterne henvisninger 
 Go' morgen P3's hjemmeside

Kilder 

Radioprogrammer fra Danmarks Radio
Aalborghus Gymnasium

Aalborghus Gymnasium, oprettet 1958 som Aalborghus Statsgymnasium, er et gymnasium i Aalborg med ca. 1.100 elever (2013).

Aalborghus Gymnasium har desuden haft HF-kursus lige siden HF-uddannelsen start i 1967.

Kendte studenter 

 1961: Georg Styrbro, civilingeniør fra Danmarks Tekniske Højskole og adm. direktør
 1965: Karl Vilhelm Nielsen, juridisk embedseksamen fra AU og formand for Dansk Handicap Idræts-Forbund
 1967: Frank Aaen, cand.oecon. fra Aalborg Universitetscenter og politiker, folketingsmedlem
 1969: Poul Elming, opersanger ved Det kongelige Teater
 1970:
 Anne Baastrup, cand.jur. fra Københavns Universitet og politiker, folketingsmedlem
 Ivan Pedersen, musiker
 1971: Carsten Jensen, forfatter samt mag.art. i litteraturvidenskab og adjungeret professor
 1972: Elsemette Cassøe, cand.jur. fra Aarhus Universitet og politidirektør
 1972: Lars Lilholt, musiker
 1974: Bent Larsen, forhenværende håndboldspiller og atlet
 1975: Ann-Mette Elten, sangerinde og bachelor i dansk med bifag i kristendomskundskab
 1977:
 Tine Lilholt, musiker og håndarbejdslærerinde
 Zita Hvid, tv-vært og tilrettelægger
 1981: Jens Harder Højbjerg, journalist
 1982:
 Pablo Henrik Llambías, forfatter samt cand.mag. og Forfatterskolens rektor
 Flemming Møller Mortensen, anæstesisygeplejerske og politiker, MF
 1983 (ca.): Hans Dueholm, operasanger
 1984 (ca.): Bjørn Lomborg, cand.scient.pol. og ph.d. samt forsker og forfatter
 1986: Jesper Steinmetz, journalist
 1996: Mette Frederiksen, bachelor i administration og samfundsfag samt master i Afrikastudier samt politiker, folketingsmedlem, statsminister og partileder
 2002: Annika Aakjær, musiker og sangskriveruddannelse på Rytmisk Musikkonservatorium i København
 2003:
 Pernille Skipper, cand.jur. fra Københavns Universitet og politiker, folketingsmedlem, politisk ordfører (Enhedslisten)
 Aske Zidore, musiker (Oh No Ono)

Henvisninger

Litteratur 
 Thomas Larsen: Mette Frederiksen - et politisk portræt, København: Gyldendal 2019.  (Google Books)

Referencer

Eksterne henvisninger 
 Aalborghus Gymnasiums hjemmeside

Gymnasier i Danmark
Uddannelse i Aalborg
Etableret i 1958
Kerman (provins)

Kerman () er en af de 30 provinser i Iran, beliggende i det sydøstlige Iran.

Provinsen har et areal på 180,836 km² og er Irans næststørste provins, kun mindre end Sistan og Baluchistan.

Befolkningen er på 2.432.927 indbyggere, hvor 400.000 bor i hovedbyen Kerman.

Provinser i Iran
Gauleiter

Gauleiter var en embedstitel i det tyske nationalsocialistiske parti NSDAP.

En gauleiter var øverste embedsmand i en egn eller provins.

Se også 
 Sysselleder i Danmarks Nationalsocialistiske Arbejderparti

Nazi-Tyskland
Afterbeat (radioprogram)

Afterbeat var et radioprogram på Danmarks Radio om jazz med værterne Erik Wiedemann og Torben Ulrich.

Jazz i Danmark
Radioprogrammer fra Danmark
Erik Wiedemann

Erik Poul Wiedemann (født 7. maj 1930 i København, død 2. marts 2001) var universitetslektor, dr.phil. i musikvidenskab og radiovært. Han er mest kendt for sine meget nuancerede og indsigtsfulde musik-anmeldelser i dagbladet Information af diverse jazz-koncerter.

Han var far til teaterinstruktør Katrine Wiedemann og filmklipper Vinca Wiedemann.

Eksterne henvisninger 
 

Radioværter fra Danmark
Ansatte i DR
Ansatte ved Københavns Universitet
Musikkritikere fra Danmark
Journalister ved Dagbladet Information
Danskere i 1900-tallet
Personer fra København
Faglitterære forfattere fra Danmark
Dansksprogede forfattere fra Danmark
Personer i Kraks Blå Bog (afdøde)
Universitetslektorer fra Danmark
Heksemælk

Heksemælk er mælk eller en mælkelignende sekret der udskilles fra brystvorterne på nogle nyfødte babyer. Både pige- og drengebabyer kan få heksemælk. Det er resultatet af moderens hormonpåvirkning lige før og under fødslen. Babyer af graviditet der er født tidligt vil ikke have heksemælk. Heksemælk er helt uskadeligt og ganske normalt og forsvinder normalt efter en til to uger efter fødslen.

Graviditet
Modermælk